Document ID: /roh_data/filtered/fineweb-2-filterrobots_roh.jsonl.gz/56060

La radunanza communala da Malans ha approvà senza cuntravusch dad augmentar il pensum da lavur da la canorta d'uffants da la scola da Malans sin en tut 180 pertschients da plazzas. Era pon ulteriuras gidantras vegnir occupadas temporar sche quai fa basegn.
Plinavant ha la radunanza communala approvà il preventiv 2024 che quinta cun in surpli d'entradas da 1'400 francs. Quai tar entradas ed expensas da radund 11,9 milliuns francs. La taglia vegn laschada tar 75% da la taglia chantunala simpla.